12 кастрычніка 2009 году Апостальскі Візітатар БГКЦ Архімандрыт Сяргей (Гаек) накіраваў ліст выконваючаму абавязкі старшыні Менскага гарвыканкаму сп. Мікалаю Ладуцьку. “Жах і боль не дазваляе нам каментаваць гэты акт дзікага варварства”, – адзначыў у лісьце Архімандрыт Сяргей (Гаек). Ад імя вернікаў БГКЦ ён прасіў паўплываць на сітуацыю: “Зьвяртаемся з просьбай пасадзейнічаць, каб сьвятыя парэшткі нашых продкаў маглі быць ізноў, з пашанай і нашай малітвай, складзены на месцы, дзе яны былі першапачаткова захаванымі”.